
Kosovo nije izgubljeno. Nađeno je u Velikoj Albaniji. 

Aleksandar Čotrić 


/ | Mttiia f/iuaopa/iotnih 


• Šta Amerikance briga šta mi radimo 
u svojoj zemlji. 

Ni mi se ne mešamo u njihove stvari 
oko Kosova. 

• Konferencija za novinare 

je prekinuta jer su se u salu ubacili 
i neki novinari. 

• Ne volim vođu od kada je izgubio 
rat, Ijude i teritorije. 

Odmah sam ja njega pročitao. 

• Žilav je ovo narod - reče lešinar. 

• Za razliku od onih debila 
Amerikanaca 

i ove đubradi iz Evrope, 
mi ne mrzimo nijedan narod. 

• Sada radim u mrtvačnici. 

Nisam ti ja imao stomak za 
policajca. 

• Saveznici dolaze. 

Molimo vas da siđete u skloništa. 

Momčilo Mihajlović 

• Narod ih je izabrao, 
a bager prokrčio put 

do ambasada širom sveta. 

• Mi smo rođeni kosmopoliti: 
ne znamo ko smo - 

a bavimo se politikom! 

• Nemoj sad me vređaš! 

Nisam ti ja predsednik! 

• Život u Srbiji je kao aforizam: 
kratak ali ubitačan! 

• Mi smo našu istoriju pisali krvlju. 
Nismo mogli da nađemo jeftinije 
maslilo. 

• Strašni sud je bio generalna proba 
za nezavisno sudstvo u Srbiji. 

• U paklu je svaki dan: dan posle. 

Tomislav Trbojević 


• Ne postoje genocidni narodi. 

Mi smo ih istrebili. 

Aleksandar Čotrić 

• Imam devet života, 

ali to u Srbiji ode preko noći. 

• Stavite glavu na panj i recite šta 
vas muči. 

Goran Dokna 

• Nakon rata revolucija je pojela 
svoju decu... 

Ovo što je danas na vlasti jeste 
rezultat proseca varenja! 

• Samo kod nas dan počinje sa 
Politikom. 

Ostatak sveta daje prednost 
doručku! 

Zoran Milić 

• Kod nas nije bilo političkih 
zatvorenika, a nekima je čak i 
smanjena kazna. 

Đorđe Otašević 

• U totalitarnom sistemu 
svaka smrt je prirodna! 

Rade Jovanović 

• Mi smo dostojanstven narod. 

Mi nikad sami ne tražimo 
humanitarnu pomoć. 

Slobodan Simić 


Srpsko-crnogorski dijalog nikako da počne. 
Zato što govorimo istim jezikom. 

Aleksandar Čotrić 

Bomba u kuću . 

Mir u kući! 

PRILAGOĐAVANJE 

Kad su počele restikcije stuje, sve sam 
to vrlo teško podnosio. Neverovatno je 

Raša Papeš 

koliko smo vezani za tu tekovinu sa- 
vremene civilizacije i koliko naš život 

DISKONT SRBIJA 

zavisi od te diskretne tihe sile. Topla 
voda, grejanje, kuvanje, čitanje, gle- 

Srbiju su eSPeeSno 
opelješile barabe - 
ništa nije ostalo 
pa je sve za džabe! 

danje, slušanje i mnoge druge stvari i 
funkcije neraskidivo su vezane za nje- 
no visočanstvo struju. Na žalost, res- 
trikcije su bile redovne i neumoljive pa 
sam se kao i mnogi građani počeo pri- 

Nema gasa, nafte, zlata, 
nema posla - pa ni plata! 

Džabe šećer, džabe ulje 
novčanici prazni zvrje... 

Nema ničeg - pa ni struje! 

lagođavati. Pažljivo sam pratio raspo- 
rede isključenja i sve bitne i neophod- 
ne stvati planirao sam za period izme- 
đu restrikcija. 

Svakako najteže su mi padale večernje 

A kad nema struje, zna se: 
ne rade elektronske kase... 

A tek tada sve u vodu pada: 
i promet i obrt i zarada! 

restrikcije jer jednostavno nisam znao 
šta da radim sa sobom u mrklom 
mraku. Čitanje uz sveće bilo je napor- 
no, slušanje tranzistora na baterije 

Pošteni se na to krste 
barabama sve to prija: 
sve raznesu i obrste 
pa na dražbi uzvikuju: 

DISKONT SRBIJAM! 

monotono a razgovor sa ukućanima 
kratkotrajna razonoda, tako da sam 
polako ali sigurno počeo da ležem sve 
ranije i ranije. Uskoro mi je to prešlo u 
naviku pa sam se na spavanje spre- 
mao već posle prvog sutona. Nemi- 

Tomislav Trbojević 

novno sam se i budio vrlo rano, već 
posle prvog svitanja i sve je to bilo 

Godinama je 
dizao glas protiv 
bivšeg režima . 
Ponekad se čulo 
i van kupatila. 

sasvim normalno i neupadljivo do pret- 
hodnog jutra. 

Tog jutra sam se probudio kao i obično 
u cik zore a onda me je neka 
nezadrživa sila digla iz kreveta i onako 
u pižami izvukla pravo u dvorište. 
Nezadrživa sila me je vukla i dalje do 
same ograde, i ja sam iz mesta skočio 
na samu ogradu. Ne obazirući se na 

Đorđe Otašević 

prolaznike i komšije, zakukurikao sam 
iz sveg glasa. 

Slobodan Simić 

ЛАБДВА 



P. ГГМН* 


YU HAPPYGRAMI 


Jača su dvojica 

nego sam Radojica, * 

sami sebi velimo... 
i uporno se delimo! 

Srbi i Crnogorci 
* čine jednu naciju: 

kao stvoreni su 
za konfederaciju! 

Nismo se sa Šiptarima 

samo u jednom složili: * 

dok smo se mi delili, 

oni su se množili! 

Rade Jovanović 


Postavili smo carine 
prema Crnoj Gori i Kosovu. 

To se, valjda, zove 
funkcionalna federacija. 

Aleksandar Čotrić 


PISMO CRNOGORSKOM PRIJATELJU 

Šta 'oćeš, lenčugo?! 

'Oćeš državu, a ?! To bi ti hteo, lelemude, 
da imaš svoju privatnu državu! Samo ti 
još to fali! Nije ti dosta što imaš divno 
more i one divne planine, nije ti dosta što 
imaš dobra kola i mobilni, nije ti dosta što 
imaš veću platu i to u markama. Ma jok! 
'Oćeš državu! Ništa manje! I to, pazi ti 
njega, neće običnu, nego baš samostalnu 
državu! 

A čime si ti to, lenčugo jedna nezahvalna, 
zaslužio? Šta si ti uradio, pridoneo, prilo- 
žio, da bi imao svoju državu?! Ništa! Ja 
ću ti reći!! Ništa ti, lenji Gašo, nisi uradio. 
Prstom ti nisi mrdnuo! Sedeo si pod 
smokvom, pušio skupe cigare koje i 
švercuješ, pio "Nikšićko" pivo i lozovu 
rakiju, i otimao naše pare. Da, da, dripac 
jedan, pljačkao si nas trudbenike, nas 
udarnike, koji smo teškom mukom štedeli 
svaki dinar da bi mogli da se malo 
odmorimo na tvom bogomdanom moru. Ti 
si nas, lešinaru, sačekivao još na stanici, 
odvlačio u neke memljive jazbine sa 
pogledom na prostrt veš, naplaćivao 
papreno svaki gutljaj i zalogaj, svaku kap 
i zračak. Drao si nas, gulikožo, a da pri 
tom iz svoje hladovine nisi mrdao. 

Mi se nikad nismo bunili. Nikad. Ni što je 
krevet truo, ni što nema vode, što ne radi 
kupatilo, nismo se žalili ni što nam našu 
hranu prodaješ tri puta skuplje. Nikad ni 
jednu reč nismo rekli. Davali smo i šakom 
i kapom, i kad treba i kad ne treba. Ali 
sad si preterao! Sad si prevršio meru! Sve 
nam uzmi, bre, sve nam traži, al' nam 
državu ne diraj! 

Država je nama, razbojniče, smisao 
života. Suština života. Razlog života. Nas 
ne interesuju sitna Ijudska zadovoljsta, 
pare, kuće, kola, čak ni porodica. Nas 
interesuje samo država. Mi za državu 
ubijamo i mi za državu ginemo. Znaš li ti, 
otpadniče, da smo mi sahranili više Ijudi 
zbog države nego što ta tvoja jada ima 
stanovnika. Znaš li ti da se mi godinama 
danonoćno borimo za državu i to sami 
protiv svih i sami protiv celog sveta. Ništa 
nama nije teško i strašno kad se o državi 
radi. I sad si ti, umobolni, našao nama, 
NAMA bre, da tražiš državu! 


Srbi su žrtve velikih sila. 

Najviše velike Srbije! 

Rade Jovanović 


Moramo te ubiti, nema nam druge. Ništa 
nemoj da se čudiš i zgranjavaš, moramo 
da te ubijemo. Nema priče, nema razgo- 
vora, pusti ti to. Šta ima da pričamo sa 
separatistom? Moramo te ubiti. 

A prvo ćemo da te izgladnimo. Nećemo 
ti dati ni leba, ni mleka. Ako ne crkneš 
od gladi, ukinućemo ti lekove. A ako ne 
crkneš ni od boleština, moraćemo da te 
ubijemo konkretno. Mora tako s' tobom. 

Zato ti poslednji put kažem: ostavi se 
ćorava posla! Ne pominji državu, ne 
traži državu, ne maštaj o državi. Ti si sa 
nama, i sa nama moraš ostati. Ti si 
nama jedini ostao, i ne možemo te 
pustiti. Ako ti odeš, mi više nismo mi. 
Kakva nam je to država u kojoj smo mi 
sami. Nismo mi to naučili, nismo mi na 
to spremni, nismo se mi za to borili. 
Nama je država vredna samo ako nismo 
sami. Takvi smo ti mi Ijudi. 

Nemoj da se zavaravaš što su nam svi 
otišli. Nemoj da te to povuče. Nemoj da 
ti se učini da je to lako. Svi koji su od 
nas otišli još ližu krvave rane. Više smo 
ih pobili nego što ti imaš kose na glavi. 
Nemoj da se zavaravaš da je to tako la- 
ko i jeftino. Skupa je to cena i plaća se 
glavom. 

Nemoj otići. Ti si nam jedini ostao. Biće 
nam lepo zajedno. Živećemo kao nekad. 
Ti sedi u hladovini koliko hoćeš, pijuckaj 
pivo, puši i uživaj. Mi ćemo pošteno sve 
plaćati, donosićemo ti sira i kajmaka, bi- 
će i dobre šljive, nikad ti kusur nećemo 
tražiti, nikad konobara nećemo zvati. Bi- 
će opet kao nekad. Samo nemoj otići. 
Nemoj, molim te. 

Mi ne možemo sami sa sobom. 

Slobodan Simić 


Za nas postoji samo jedan 
put. 

Upravo ga tražimo! 

Dragan Rajičić 

Prodali smo dušu đavolu. 
Sad je došao po ambalalu. 


• Običan čovek odgovara 
za svoje postupke. 

Političar za ono što nije uradio. 

• DOS je postigao veliki uspeh. 

Još se nije raspao. 

• DOS je obećao da će njegova vlast 
biti transparentna. 

I zaista, sve što su obećavali, 
ostalo je na transparentima. 

• Poslanici vladajućih partija 
držali su se junački u Skupštini. 

Glas nisu pustili. 

• Centralni zatvor biće pretvoren 
u zoo vrt. 

Uhapšene su krupne zverke. 

• Socijalisti i julovci protestuju ispred 
Centralnog zatvora. 

A treba im samo lepo otvoriti vrata. 

• Paradoks: 

Bivši predsednik je sve srušio, 
a biće uhapšen zbog bespravne 
gradnje. 

• Država je vrsila likvidacije građana. 

A podsticana je i privatna inicijativa. 

• Pozovi M. radi ubistva. 

Miloševića, Markovića, Marjanovića... 

Aleksandar Čotrić 

Vladajućoj koaliciji 
nije potrebna opozicija, 
što joj i ime govori. 

Vesna Denčić 

• Kod nas se za sve pitao 
jedan čovek. 

To proširuje krug odgovornih! 

Rade Jovanović 


Vesna Denčić 

• Predsednik je legalista. 

Poštuje sve odluke Predsednika. 

• Ne možemo vam predati 
bivšeg Diktatora, 

dok nam ne otkrije svoju veštinu. 

Slobodan Simić 

• Bivšem predsedniku savest je čista. 
Samo što ne zna gde mu je. 

• Oformljena je komisija za čuvanje 
lika i dela bivšeg predsednika, 

ali nikako da nađu šta je to što bi 
trebalo čuvati. 

• Bivši predsednik može da izbegne 
Hag. Ima jedno grobno mesto gde 
ga nikada neće tražiti. 

Đorđe Otašević 

• Opravdano ne dozvoljavamo 
našim političarima da odu u Hag. 
Oni, kad negde odu, 

ne umeju da se vrate! 

• Nećemo dozvoliti da nam ratni 
zločinci odu u Hag. 

Planirali smo ih 
za odgovornije funkcije! 

• Ratni zločinci neće imati pravo 
glasa. 

Jedva smo im dozvolili i da se 
kandiduju! 

Rade Jovanović 

• Pošto priznaje samo sud 
svoje partije, 

traži da kaznu izdrži 
u partijskoj ćeliji. 

Rastko Zakić 


Konačno smo dobili novu vlast! 
Biće to pravo osveženje za satiru. 

Vesna Denčić 

DEUS ЕХ MACHINA 

S neba, u korpi, Bog se na zemlju 
spustio. Iz vazduha, na konopcu, me- 
đu publiku poslao reč. Onu pravu. 
Najsvetiju. Ljudi je izgovaraju, prvo 
šapatom, a zatim sve glasnije, sve 
strasnije. S njom na usnama među 
one druge, znamo kakve, pojuriše. Da 
im tu reč bratskim poljupcem 
prenesu. Kako je izgovore, deseto- 
struki eho na sve strane je raznosi. 

Oni što se iz bratskog pohoda živi 
vra- tiše, skupiše se ispod korpe. 
Drugu reč, onu pravu, svetu, Bog na 
konop- cu spusti među njih. S njom u 
srcu na sve strane jurnuše. Kako je 
izgovore, petostruki eho na istok se 
širi. 

Neki i to preživeše. Bog iz korpe oštro 
ih pozva. I treću reč, onu pravu, na 
konopcu spusti među njih. Publika ot- 
vara usta i treću reč, onu pravu, ne- 
mo vrišti. Eho se ne čuje. Zemlja je 
za to sada suviše mala. Nad binom 
praz- na korpa lebdi. Gledaoci sa svih 
strana s rečju ka njoj idu. 

Šta li to na konopcu visi? 

Đorđe Otašević 

Nema potrebe 
da menjate optužnicu . 
Dovoljno je da 
sudije i optuženi 
promene mesta! 

Rade Jovanović 



NOVIČOVEK 

Bačen je. Na đubrište istorije, u nedo- 
điju i nepomen. Možda je još ovde, ali 
kao da nije. Koga je još briga gde je i 
da li je! Mi smo tu i pravimo novi svet. 
A za to nam treba novi čovek. Stari je 
pokazao kakav je. Novog ćemo čoveka 
vlastitim rukama napraviti, od brašna 
ga umesiti. 

Mesimo ga, mesimo. Testo u vrelu rer- 
nu stavimo. Novog čoveka nestrpljivo 
očekujemo. Iz rerne ubrzo brašnjave 
glave proviruju. I ne znamo zašto nam 
se tako poznate čine. 

Đorđe Otašević 

Crne misli 

Narod koga besmrtnici vode 
mora svakoga časa 
da ustaje iz mrtvih. 

Neka se javi bar jedan jedini 
koji je umro od gladi! 

Pucali su u vis radi opomene. 
Neverovatno kako su se građani 
baš tada razleteli. 

Srbija ima opasne pejzaže. 

Čim vidik zapuca mi polegamo. 

Mirno gledam kako mi dželat 
potpaljuje lomaču. 

Znam da za mene nema zime. 


I komunisti imaju svoju slavu. 
Zadušnice. 

Mi idemo utabanim stazama. 

Samo nam malo smetaju krstovi. 

Slobodan Simić 



Stigao je gas. 

Logor je živnuo. 

Pri primeni sile glas razuma 
prerasta u krik 
i onda se mnogo jače čuje. 

Pojedinci su imali svoje privatne 
logore 

što pokazuje da je tamo 
u razvoju male privrede prednost data 
genocidnim radnjama. 

Giljotinirani je sam sa sobom 
na izvesnom rastojanju. 

Pri nabijanju na kolac 
lako se moglo utvrditi 
ko se i ranije isticao. 

Identifikacija ukazuje da između nas 
i naših neprijatelja 
nema nikakve razlike. 

Niko tu više ne liči na sebe. 


Sumnjivo okupljanje reči 

Ne možemo više da živimo zajedno. 

To nas najviše kolje. 

Ginemo iz patriotskih razloga, 
a zadovoljstvo koje pri tom osećamo 
je na drugom mestu. 

Opet smo preživeli. 

Toga smo se i plašili. 

Nismo se takmičili u ubijanju. 

Mi ne mešamo sport i politiku. 

Nismo okrvavili ruke. 

Krvi je bilo samo do kolena. 

Smrt nismo odmah konstatovali 

da se stanje pokojnika ne bi pogoršalo. 

U našim zatvorima 

svi se osećaju kao kod svoje kuće 

jer živimo u slobodnoj zemlji. 


Ne vidi se prst pred okom. 

Sve je posečeno i povađeno! 

Posmatrači su se našli 
u unakrsnoj vatri. 

Tako se ovde zagreva publika. 

Mene kremirajte! 

Situacija u zemlji je teška! 

Vi mrtvi? Ma, nemojte da pričate! 

Ispred vođe koji nam krči put 
telohranitelji su sve pomlatili. 

U ratna vremena život svakog civila 
intimno je obogaćen vojnim 
mešanjem. 

Davljenici imaju samo jednu manu. 
Mnogo piju! 

Žive nas sahranjuju. 

Toliko smo mi jedan vitalan narod. 

Raša Papeš 


Islednik već sve zna, 

ali želi i optuženog da informiše. 

Svedoci žele da čuju 
zvanično tumačenje događaja 
da bi mogli da kompletiraju utiske. 

Očekuju se rekordni prinosi. 

Biće žita za parastos! 


Aleksandar Baljak 

Nove knjige 


Sumnjivo okupljanje reči 


Aleksandar Baljak, 

Gutembergova galaksija, Beograd, 2000. 


Kad reči postanu sumnjive i kada povrh toga počine 
sumnjivo okupljanje, onda bi to svakako moralo 



prestavljati znak za uzbunu. Uzbunu u nekoj normalnijoj 
zemlji i u nekim moralnijim glavama. Kome se to onda 
Aleksandar Baljak obraća svojom novom knjigom 
"Sumnjivo okupljanje reči"? Kome se, ustvari, on obraća 
poslednjih 20 godina, okupljajući svoje ubojite 
monumentalne minijature u četiri samostalne zbirke 
aforizama i dve antologije? Do onih kojima su "reči" 
upućene očigledno ne prodire, u suprotnom barem neko bi 
se zamislio nad paklom koji je na zemlji i u zemlji stvorio. 
Ostaje, dakle, ona fina profilisana publika istomišljenika, 
publika koja bi možda nešto slično rekla da ima talenat 
Aleksandra Baljka. 



Kada se reči sumnjivo okupe u jednoj knjizi i kada ta 

knjiga dobije nagradu " Radoie Domanović " za najbolju knjigu u 2000. godini, logično 
je zaviriti pod korice - spomenika lepe reči: 

Nagrađena knjiga je užasno dosadna, 
ali se članovi žirija nisu dali zavarati. 

Sposobnost pravljenja "viceva" na sopstveni račun, koja se provlači u svim Baljkovim 
knjigama, opovrgava tezu da su satiričari mračni tipovi, cinici, koji samo drugima 
pronalaze mane: 

Žene me seksualno zlostavljaju. 

Stalno me izbegavaju. 

Šala na sopstveni račun po pitanju žena, nažalost nema uporište u šali kada je u 
pitanju vlast, pa bi se na pitanje da li se knjiga Sumnjivo okupljanje reči razlikuje 
od prethodnih Baljkovih knjiga ili je samo nastavak započetog ciklusa, moglo 
odgovoriti dvojako: i jeste i nije. Satiričar, kao hroničar vremena u kojem živimo, 
beleži i ismeva svaku Ijudsku glupost, bilo da ona dolazi od strane vlasti ili običnog 
malog čoveka. Problem je što običan mali čovek ne može napraviti štetu širih 
razmera, pa shodno tome karikiranje karaktera češće ostaje u domenu duhovite 
primedbe, dok se prema onima koji odlučuju o pitanjima života i smrti upućuju 
otrovne strelice, čak i pod pretpostavkom da ih one nikada neće stići - što ne znači da 
ih ne treba zabeležiti: 

Nisam zlopamtilo. 

Ja sve beležim. 

Pošto nije zlopamtilo, Baljak beleži mnogo toga - jer živi na izvoru gluposti. Talenat 
ovog naroda za pravljenje gluposti, nije ništa manji od talenta Aleksandra Baljka koji 
ume da je prepozna i apostrofira: "Valja pisati tako opasne satire, u kojima niko neće 
smeti da se prepozna.", zabeležio je 1987. godine u knjizi U granicama 
demokratije. Od tada do danas granice demokratije su se pomerale, ili bolje rečeno 
viđenje demokratije se pomeralo: 

Rakete koje dolaze 

iz zemalja sa razvijenom demokratijom 
još u toku leta pretvaraju se 
u humanitarne pošiljke. 

Dakle, pored standardnih tema: Vođa, vlast, policija, premlaćivanje, rat, ratni zločini, 
itd. "obradovani" smo i bombardovanjem. Taj ciklus nije bio tema prethodnih Baljkovih 
knjiga, i po tome se ona najviše razlikuje od ostalih. Sada, nakon okobarskih 
promena, ostaje nada da je taj ciklus završen, mada... 

U našoj tradiciji je 

da svaki čas raskidamo sa prošlošću. 


Vesna Denčić 

O Radoju Domanoviću 

(Iz knjige: Jovan Deretić, Kratka istorija srpske književnosti, BIGZ, Beograd 1983.) 

[...] Radoje Domanović (1873-1908) pripada suprotnoj, humorističko-satiričnoj tradiciji 
srpskog realizma, čiji je začetnik Glišić. Književni rad započeo je pripovetkama iz 
seoskog života u kojima se, kao i kod njegovih prethodnika, oseća oštra polarizacija 
između idealizacije i kritičkog razobličavanja, ali bez njihove snage i svežine. Najbolji 
deo njegova rada, satirične pripovetke, nastale su u nekoliko poslednjih i najcrnjih 
godina obrenovićevskog apsolutizma, između 1898. i 1903. Sin seoskog učitelja 
opozicionara, odgojen u duhu narodne poezije i Gorskog vijenca, kasnije kao profesor 
gimnazije zbog političkih uverenja proganjan, premeštan i otpuštan s posla, 
Domanović je, uz vatreno slobodoljublje, nosio ogorčenu mržnju na sve vidove 
tiranije, koja je nadahnula njegove najbolje političke satire. Posle pada apsolutizma 
(1903), nezadovoljan što se u zemlji tako malo izmenilo, razočaran u vlastitu stranku, 
odajući se sve više neurednu boemskom životu, on je pokušao da i u novim prilikama 
nastavi rad na političkoj satiri (izdavao je političko-satirični list "Stradija"), ali bez 
pređašnjeg uspeha. Umro je usamljen, ogorčen, siromašan, u 35. godini života. 

Domanović je pisao humorističko-satirične pripovetke, u kojima sve što se zbiva ostaje 
u granicama realno mogućeg ( Pozorište u paianci, Glasam za slepca, Ne razumem i 
dr.), humorističko-satirične pripovetke s elementima groteskne fantastike ( Marko 
Kraijević po drugi put među Srbima, Razmišljanje jednog običnog srpskog vola ), ali je 
najveći uspeh postigao u žanru alegorijsko-satirične priče, koju i uvodi u srpsku 
književnost ( Ukidanje strasti, Danga, Vođa, Mrtvo more, Stradija i dr.). 

Satirična vizija stvarnosti obično je uokvirena pričom o imaginarnom putovanju. Pisac, 
odnosno njegov zamenik u pripoveci, narator, putuje po svetu, na javi ili u snu, i stiže 
u nekakvu daleku, nepoznatu zemlju, koja se razlikuje od svega što je pre i posle 
toga video. Sve što se u njoj događa drukčije je od normalnog i prirodnog. Ljudi 
dobijaju ordene i priznanja za stvari zbog kojih se ide u zatvor, ministri se interesuju 
svačim, samo ne onim zašto su zaduženi, poslanici, koje postavlja ministar policije, 
uče ono što im je zadato da kažu u skupštini kao đaci lekcije ( Stradija ). 

Najveća građanska vrlina jeste ropska poniznost pred predstavnicima vlasti. Građani 
se ponose što ih jašu kmetovi i panduri, s radošću prihvataju odredbu vlasti da se 
svakom udari žig na čelo kako bi se razlikovali od stranaca, čin žigosanja pretvara se 
u veliku svečanost, manifestaciju nacionalnih osećanja ( Danga ). 

Školskim vaspitanjem i posebnim merama vlasti građani se odvraćaju od svake 
opasnosti, svakog rizika, svakog smelog poduhvata. Oni žive mirnim dremljivim 
životom, bez ambicija i strasti, bez vrlina i poroka, u kojem je aktivna jedino mržnja 
prema onom ko hoće nešto više da postigne, da se uzdigne iznad proseka ( Ukidanje 
strasti, Mrtvo more ). 

U tim satirama Domanović gotovo nikad ne prikriva svoje prave namere. Ironičnim 
primedbama o "miloj nam i napaćenoj majci Srbiji" i drugim aluzijama, naročito u 
uvodnim delovima pripovetke, on nam jasno daje na znanje šta se krije iza čudnovate 
zemlje o kojoj govori, što doprinosi aktuelnosti i ubojitosti satirične žaoke ali isto tako 
ponekad narušava alegoričnost priče i smanjuje univerzalnost njenog značenja. 

Pun sklad između satire i alegorije te posebnog i opšteg značenja postignut je u Vođi, 
najboljoj Domanovićevoj satiri, uzbudljivoj priči o kolektivnoj opsednutosti vođom. 
Čvrste unutarnje arhitektonike, ona se i formalno razlikuje od drugih njegovih satira, 
gde imamo mozaičku kompoziciju, ređanje više ili manje nezavisnih tematskih celina 
unutar okvirne priče. 

OPOZICIONAR 


Zemlju upropastiše, lopovi šiljoglavi. A da je to jedino! Godinama smo izolovani, od 
plate ni hleba ne mogu da se najedem, a mnogi ni toliko nemaju. E, vala, neće oni to 
više raditi! Idem pravo u sedište njihove stranke! Sve ću im reći. Nisam ja bilo ko. Ja 
sam ti Ijuta opozicija! A kad sam već tu, mogao bih partijskom sekretaru kafu da 
skuvam. Čini mi se da voli slađu. Političkog protivnika treba poznavati do detalja. A 
vidi samo kakve su im pepeljare! Pa oni to nedelju dana nisu praznili! 0 prašini po 
policama neću ni da pričam. Prvo da ovo malo sredim, pa da im onda sve po spisku. 
Vidi što su naivni! Smeškaju mi se, još me i po ramenu tapšu. E, kad bi oni znali 
kakva sam ja Ijuta opozicija. Ona najljuća i najtvrđa. Nepokolebljiva. 

Gde sad da mi ispadne puna pepeljara iz ruke! 0, barabe šiljoglave, biju me samo 
zato što sam opsovao državu i predsednika. Omaklo mi se, brate. Svakome to može 
da se desi. Bogami su jaki. Udaraju svojski. Jesam na podu, ali još nisam pobeđen. Ja 
sam ti Ijuta opozicija. A takvi se ne predaju lako. Sada ću ja njima pokazati. Mogao 
bih, na primer, jezikom cipele da im očistim. Kad ja ližem, to se sve blista. Takvi smo 
mi opozicionari. Dobro je, prestali su da me biju. Podižu me i tapšu po ramenu. Gle! 
Od udaraca se moja glava ušpicila. Rekao bi čovek da sam i ja jedan od šiljoglavih. 
Čašu mi u ruku daju, sipaju piće. Pa, da nazdravimo! To će ih potpuno zavarati. 

Bogami sam dobro potegnuo. Sve mi se vrti. Valjda ću naći put do kuće. One naivne 
šiljoglave budale napuniše mi torbu nekakvim uvozno-izvoznim dozvolama. Misle da 
sam njihov. Malo ću se sada odmoriti od opozicionarenja, samo ovih nekoliko šlepera 
da mi stigne i da robu rasprodam, ali kad posle opaučim po njima, videće oni šta 
može opozicija. Vidi, vidi! Obloglavi su došli do samog sedišta partije šiljoglavih! Kao 
da nešto spremaju. Bolje da se ja sklonim. Izgleda da će ovde biti velike gužve. Au, 
što prašti! Sreća da sada nisam na ulici. 

Gotovo?! Jeste. Pobedili smo! Ura! A sada da pogledam ko je pobedio. Naši, naravno, 
samo koji? Obloglavi! Znao sam da ćemo pobediti. Kako su samo prašnjavi. Nije nam, 
vala, bilo lako. Moram da ih malo očetkam. A vidi što su im tek cipele prašnjave. Kad 
ja ližem, to se sve blista. Tapšu me po ramenu, po glavi, nego šta. Godinama smo se 
protiv istog neprijatelja borili. A moja glava kao da je od plastelina. Od tapšanja je 
skroz obla. Obloglavi mi se smeškaju, čašu mi u ruku daju. Pa, da nazdravimo za 
našu pobedu! Bogami, nije lako biti opozicionar. Od ovoliko alkohola mogla bi i jetra 
da mi strada. 


Đorđe Otašević 



П?Зг5“дРЖАЧ 34 М0?АМ° CIoc^hj\s. 
...ЗНИЈсрЗАЛНА гстчМА ЗА МАКг! 



ГЈГИЛИК^." 

THU^SEAV MAt?VteSS 


Besana noć 

Kad me tako uhvati nesanica kao noćas, inače spavam mirnim snom pravednika, 
prosto ne znam kud da se denem. A i novinari, kao da su vidoviti pa znaju da ne 
spavam, odmah počnu da me zivkaju telefonom i postavljaju nebulozna pitanja: te 
što ne spavam u tri ujutro, te kako sam, te šta radim u ove sitne sate...? 

"Upravo pijem kafu sa svojim drugovima ovde", odgovaram iznenađen pitanjima, "i 
mnogo sam dobro". Šta je tu čudno? Ima N ičeg normalnijeg od toga da kad te u 
tri ujutru probudi omiljena rafalna muzika, sedneš da popiješ kaficu i uživaš u 
prizoru? 

Pitajte vi one specijalce, kažem im, one unezverene tipove što mi se vrzmaju oko 
kuće, pitajte njih šta rade u ovo doba? I pogledajte samo kako su smešni: natakli 
one tesne čarape na glavu, kao da nisu mogli da nađu veći broj, i moraju svaki čas 
da ih navlače da se uguše, jer im se rupa za usta penje iznad nosa. I kakve su mi 
to nindže u farmerkama? Kad god prođe neki automobil dupe im zasvetli, još će 
neki manijak da ih upuca, tek onako, šale radi. 

Zar oni ne znaju da sam ja gospodar mraka i da se ne plašim tih noćnih spodoba! 
Mnogo opasnije sam ja iškolovao! Sve diplomirani grobari! A ne ove šmoklje u 
farmerkama, koji se češu i drapaju, uplašili se, valjda? Gledaj ih samo koliko su 
trapavi, ne bi me začudilo ni da im hekleri iz ruku ispadnu. Jedva da su jedno 
staklo uspeli da razbiju. Doduše, i to je podvig, mogli smo i pre toga da ih 
upucamo. Ali večeras nam nije bilo do toga. Večeras smo pomalo sentimentalno 
raspoloženi, jer već nekoliko meseci nismo videli toliko policije na okupu, pa nam 
se nešto stužilo oko srca. Evo i moja porodica, okrnjena, se rasplakala od divote 
prizora. 

Nego, zapričah se ja, ohladi mi se kafica, a i drugovi čekaju da proćaskamo u ovo 
vetrovito svitanje, jer ko zna kada će nam se ponovo pružiti prilika da ovako mirno 
posedimo. 


Vesna Denčić 

PEVALI SU: "ZEMLJO MOJA." 

A ONDA SU POSTALI AMBASADORI... 


SLOBODNJAK 

(novokomponovana starogradska) 


Tomislav Trbojević 
SRPSKI ODISEJ 


Na Dedinju sedim 
kad god stignem 
(Opa bato!) 

Nema šanse 
da s' odavde dignem 
(Opa bato!) 

Levo-desno (R: više X) 
nigde moga Haga... 

Koštunice 
ala si mi draga... 

Hoće da mi sude - 
al' kod kuće... 
(Malo morgen!) 
Tamo hladno 
a kod kuće - vruće... 
(Drž' se sada!) 


(posveta Panonskom mornaru) 

Gledam Pakrac, Knin i Liku 

s Fruške Gore 

gledam tako a u duši lom 

tu je nekad kažu knjige - bilo Srba 

a sad ih je malo ostalo... 

Rođeni sam srbo-ćetnik ko Kapetan 
il' još bolje kao Robin Kuk - 
u Srbiji usred gliba nisam sretan 
nasankan u ratu Srpski vuk... 

Mog Roda nema i ne znam šta da 
radim 

moj sin mi kaže da ni Šiptar nije loš - 
mog Roda nema al još živim u nadi 
da možda ipak negde srešćemo se još. 


Levo-desno (R: više X) 
nigde moga Haga... 
Koštunice 
ala si mi draga! 


0 gde baš mene da tako nešto snađe 
ovo je priča i za suze i za smeh - 
poneki čovek možda ostane bez braće 
ali bez Roda to je izuzetan peh. 

Demokratija je još u povoju , 
a borci za demokratiju već dosta znaju. 
Znaju i gde zeka pije vodu. 



• Ne plašim se što je demokratija 
ugrožena. 

To je daleko od nas. 

• Neću da govorim o režimu. 

Kad su se oni mene setili? 

• Izgubili smo orijentaciju. 

Obrstili smo mahovinu s drveća. 

• Na pola smo puta do pravičnosti. 
Pravi Ijudi su na pogrešnim 
mestima. 

Aleksandar Novaković 


Milan Beštić 

SRPSKA DEMOKRATIJA 

Kad su došle promene, u preduzeću je 
zavladalo veliko oduševljenje. "Najzad 
sloboda!" govorili su Ijudi na svakom ko- 
raku. "Gotovo je!" radovali su se po kan- 
celarijama. 

Tada su ovi mlađi zakazali zbor radnih 
Iju- di sa samo jednom tačkom dnevnog 
reda: izbor novog direktora. "Dosta je bilo 
ko- mandovanja i naređivanja" vikao je 
jedan sa bradom. "Sada ćemo SAMI da 
biramo svoje predstavnike! To je 
demokratija!!" 

Aplauz se prolomio iz sve snage, a nas je 
opila neka lepota i milina. "Dočekasmo i 
ovaj dan!" skoro je plakao kolega do me- 
ne. "Hvala ti, bože!" 

Mlade kolege su u međuvremenu donele 
praznu kutiju od usisivača i stavili je na 
sred sale. "Svako od vas zna i ume da 
proceni ko je među nama najbolji i najpo- 
šteniji" vikao je i dalje razbarušeni brado- 
nja. "Zato, drage kolege, izaberimo među 
nama najboljeg!" 

Novoimenovana izborna komisija nam je 
podelila bele listiće i pristupili smo glasa- 
nju. Kutija je brzo bila puna i komisija je 
obavila i brojanje. Rezultati su bili potpu- 
no iznenađujući: 542 kandidata dobilo je 
po jedan glas! 

Sad čekamo da neko povuče kandidaturu. 

Slobodan Simić 


Obnova zemlje trajaće duže od razaranja 
zato što su graditelji izdržljiviji od rušitelja. 

Milan Beštić 

Neću više da koristim prezervativ 
Uvek mi pokvari frizuru. 


Školski meci 

Dobio sam keca iz fizike, 

jer sam rekao da me privlači isti pol. 

Da sam sa školskom drugaricom radio 
francuski, ne bih danas bio tata! 

Cicinim grudima ne odgovaraju ocene 
od 1 do 5! 


Dejan Milojević 

Žena koja češće menja muškarce nego 
gaće, ne bi ni trebalo da ih nosi. 

Napravila je od mene idiota. 

A bio sam obična budala. 

Ako vodite Ijubav sa operskom 
pevačicom, čuće vas ceo komšiluk. 

Dejan Milojević 


Da sam profesor, 

ja bih svaku studentkinju pitao! 

Moja devojka vanredno studira, 
ali redovno pada! 

Maca je skupo platila to što je 
poverovala da je bezopasan školski 
metak! 

Najviše me muči jedinica profesora 
matematike. Nimfomanka je! 





СНЕу^н^Н 

K ошд^р 


Među profesorima je zavladala panika. 
Danas studentkinje traže previše! 

Nije čudo što ne odgovaram profesoru 
hemije. Više bih odgovarao njegovoj 
kćerki! 

Rade Jovanović 


Toliko vodim računa o bezbednom 
seksu da ni vesti ne gledam bez 
kondoma. 

Gadim se tipova sa edipovim 
kompleksom. Takve samo majka može 
da voli. 


Zoran Milić 


Istetovirao sam ružu na nezgodno mesto. 
Umesto da miriše, ona smrdi. 

Dejan Milojević 

